**. DRUGA MODERNA U HRVATSKOJ (1952. –68.)- Krugovi, Razlog, utjecaj**

* Razdoblje hrvatske književnosti od 1952. do 1968. nazivamo drugom modernom zbog usmjerenosti hrvatske književnosti na europsku i svjetsku, poput one u vrijeme (prve) hrvatske moderne
* Značajna je pojava dvaju književnih časopisa u kojima objavljuju vodeći književnici ovoga doba.

 **1. KRUGOVI** ( 1952. –1958.):

* otpor političkim i ideološkim utjecajima na književno stvaralaštvo ( socrealizam)
* poetiku krugovaša najbolje izražava krilatica u uvodniku prvog broja Krugovi, a koja glasi «Neka bude živost», koju je izrekao Vlatko Pavletić
* estetske obnove književnosti kao prostora kreativnog traganja za novim načinima izraza, novim temama, idejama i oblicima
* otvaranje hrvatske književnosti utjecajima europske i svjetske književnosti i duhovnih strujanja
* razvoj pjesništva i književne kritike
* krugovaši afirmiraju duh tolerancije, pravo na vlastiti izraz. Pisci tvoreno izražavaju nezadovoljstvo prema ideološkoj prisili, uniformnom mišljenju
* dolazi do procvata intimističke poezije u kojoj se pisci vraćaju temama iz djetinjstva, zavičaju i initimnim zaokupljenostima nova tematska usmjerenja uvjetovala su i traženja novog pjesničkog izraza. Uočljiva je orijentacija na svakodnevni (kolokvijalni ) jezik. Pored urbanizacije i intelektualizacije lirskog govora, njeguje se i pučki izraz( Pupačić, Kaštelan)
* proza: piše se ratni roman, psihološki roman, roman esej, a razvijaju i novi tip proze – kratka priča- po uzoru na «pisce izgubljene generacije»
* predstavnici: Nikola Miličević, Slobodan Novak, Josip Pupačić, Slavko Mihalić, Milivoj Slaviček, Ivan Slamnig, Antun Šoljan
* pisci okupljeni oko časopisa nazivaju se «krugovaši»
* osim pojave novih pisaca, povećana je učinkovitost starih: Ujević, Cesarić, Tadijanović
* veliki broj pisaca u drugoj moderni objavljuje svoja najbolja djela: Marinković, Desnica, Šegedin, Kaštelan, Parun

Nakon Krugova slijedi novi naraštaj sa svojim časopisom Razlog

**2. RAZLOG** ( 1961. – 1968.)

 - pisci se okupljaju oko časopisa Razlog -razlogovci

* populariziranje pjesništva, književne kritike i esejistike
* razlogovska poezija – pjesništvo šezdesetih godina prožeto snažnom filozofskom notom
* predstavnici: Dubravko Horvatić, Ante Stamać, Zvonimir Mrkonjić, Igor Zidić, Tonči Petrasov Marović itd.
* oko 50 pjesnika i kritičara u razlogu nastupa s novim estetskim programom i novim umjetničkim izrazom.
* Razlogovci njeguju potpuno suprotnu poeziju od krugovaša
* Njeguju intelektualističku, hermetičku, nekomunikativnu liriku, grafičku i vizualnu poeziju –pojmovno pjesništvo -.
* Raspon tematskih interesa je velik: od problematiziranja egzistencijalnih i etičkih situacija, rasapa stvarnosti, iskustva beznađa, pa do okrenutosti vanjskim životnim očitovanjima, povijesnoj zbilji i urbanom životu.
* U kritici prevladava filozofska kritika

**Ti koja imaš nevinije ruke, Vesna Parun** – analiza pjesme

“Ti koja imaš nevinije ruke” je pjesma koja pripada zbirci “Crna maslina”.

Ova pjesma je jedna od najljepših ljubavnih pjesama ikada napisanih u hrvatskoj književnosti. Iako ne govori o sretnoj ljubavi, govori o onoj vrsti ljubavi gdje, ako nekoga stvarno voliš onda ćeš ga pustiti da ode, bez obzira na to kako ćeš se ti osjećati zbog toga.

Sintagma- *nevinije ruke*

Pjesma se sastoji devet strofa, a broj stihova u svakoj strofi nije jednak, pa tako u prvoj i trećoj strofi imamo osam stihova, u drugoj sedam, u četvrtoj, petoj, šestoj i sedmoj šest stihova, u osmoj deset, dok je u zadnjoj strofi svega tri stiha. Stihovi nisu vezani rimom.

Već u prvom stihu vidimo da se pjesnikinja obraća drugoj ženskoj osobi za koju govori da je bolja od nje: “Ti koja imaš ruke nevinije od mojih”. Obraća joj se s molbom na usnama da usreći čovjeka kojeg ona nije mogla i da ostane uz njega kad već ona nije ta koju on želi:

“Ako tvoj zagrljaj hrabri srce

I tvoja bedra zaustavljaju bol,

ako je tvoje ime počinak njegovim mislima (…)

Onda ostani pokraj njega (…)”

Ovdje vidimo kako je pjesnikinja iskoristila imperativ kako bi rekla toj drugoj osobi, suparnici, da ostane uz njezinu ljubav. Međutim, u nastavku slijedi i prijetnja i upozorenje:

“Boj se jeka što se približavaju

nedužnim posteljama ljubavi.”

U četvrtoj strofi pjesnikinja govori kako drugoj ženi kako se ne treba ničega bojati, jer je ona ona već ukrotila žedne zmije i prijazne guštere u kojima možemo vidjeti zavidne ljude.

“(…)Prijazni gušteri

neće ti učiniti zla.

I žedne zmije koje ja ukrotih

pred tobom će biti ponizne.”

U petoj strofi je prikazana snažna pjesnička slika u kojoj pjesnikinja suparnici ostavlja ono najbolje od sebe, ono za što je živjela:

“Neka ti miriši cvijeće koje ja zalijevah

svojim suzama.”

U sljedeće dvije strofe iskazuje žaljenje za neispunjenom budućnošću koju je mogla doživjeti s njime, ali isto tako i žalost što neće biti u mogućnosti jednog dana djeci koju bi imala s njim ispričati priče koje je već imala u svojoj glavi.

Osma i deveta strofa opet započinje stihom “Ti koja imaš ruke nevinije od mojih”. U osmoj strofi pjesnikinja moli za dopuštenje:

“Ali mi dopusti da vidim

njegovo lice, dok na njega budu

silazile nepoznate godine (…)”

Pjesma završava molbom i imperativom suparnici da ostane kraj tog muškarca:

“(…) ostani kraj njegova uzglavlja

i budi blaga njegovu snu!”